
-Seitamineae nonnullae novae vel minus 

cognitae 

auctore 

0. G. Petersen. 

(Cum. tab. XV—XVIII.) 


Costus Friedrichsenii 0. G. P. n. sp. 

(Tab. XV.) 

Foliis elongatis acuminatis pilis patentibus utrinque 
molliter hirsutis pallide viridibus flaccidis, inflorescentia co¬ 
num laxum praebente, bracteis apice recurvato hirsuto, 
floribus permagnis sulphureis labello irregulariter lobato et 
plicato. 

Planta spectabilis altitudinem hominis attingens. Caulis 
manifeste spiralis, l 1 /^—2 cra crassus. Folia 35 cm longa v. 
majora, in medio circ. 10 cm lata, inter medium et apicem 
sublatiora, in bracteas transeuntia, utrinque pilis fere hori- 
zontaliter patentibus subtus mollissimis hirsuta, flaccida sub- 
pendentia, elongata, apice longe acuminata, ad 1 / 1 spiraliter 
posita. Bracteae laete virides, superiores intus basin versus 
rubescentes, parte infima adpressa, parte suprema subpa- 
tente apice recurvato, hirsuto, ovato, acuminato.. Flores 
permagni, sulphurei fauce brevi intus subhirsuto-fimbriato. 
Petala 5—7 1 / 2 cm longa, 2—3 cm lata, elliptico-ovata, obtusa, 
glabra. Labellum 8—10 cm longum, superne O 1 /^—^ 111 latum, 
subirregulariter lobatum plicatumve, superne et ad medium 

intense, ceterum pallide flavescens v. sulphureum fauce ad' 
medium subtiliter rubro-striatum. Stamen lanceolatumi 
6—7 cm longum, inter basin et medium 13—17 mm latum.. 
Anthera 10—13 mm longa, circ. 5 mm lata, pallide flavescens 
ad marginem supremum pallide roseum, apice fimbriato. 
Stylus 6 cm longus. Stigma processu cymbiformi circ. 2 mm 
longa primo patente dein adscendente ornatum, 2 mm altum, 
3 mm latum, postice carinis duabus basi conniventibus in¬ 
structum. 

Planta ex horto Berolinensi sub nomine Costi comosi 
missa in caldariis Hauniensibus copiose floruit. Tam ab 
Costo comoso Rose, quam ab C. argenteo Ruiz et Pav., 
cui affinis videtur, bene distincta est. Nomen in honorem 
hortulani horti botanici Hauniensis Th. Friedrichsen dedi. — 
Patria ignota. 

a . Inflorescentia major quam in specim. depicta; b. Petalum; c. La¬ 
bellum; d. Stamen cum stylo (Omnes figurae ad 1 / 2 reductae). 

Costus Mexicanus Liebm. ined. 

(Tab. XYI.) 

Foliis lanceolato-obovatis, longe acuminatis laete viri¬ 
dibus, glaberrimis v. supra obsolete puberulis, inflorescentia 
coniformi, bracteis viridibus adpressis, labello lobato lobo 
medio angusto, subproducto apice tripartito. 

Caulis metralis 11—12 mm crassus, inferne vaginis atro- 
purpureis obsessus. Folia laete viridia nitida subcarnosa 
inferiora laminis ovatis, superiora laminis obovatis, su¬ 
prema laminis lanceolato-obovatis undulatis supra glaber¬ 
rimis v. obsolete puberulis subtus velutinis supremis dimi¬ 
nutis pubescentibus. Ocreae 1—2 mm tantum altae, supe¬ 
riores ciliato-barbatae. Petiolus latior quam longus. Inflo¬ 
rescentia ovata circ. 4 mm longa bracteis dense imbricatis 
viridibus nitidis, apice obtusis subcarinatis. Petala elon- 
gato-obovata marginibus subinvolutis 5— 5 1 / 2 cm longa suL 
phureo-flavescentia. Labellum late obovatum, apice loba- 
tum lobo medio angusto, subproducto, apice tripartito, basi 
citrinum superne in medio luteum, ceterum stramineo- 

testaceo-striatum vel striis testaceis purpurascentibus vel 
^sublateritiis, intus praesertim in medio pubescens. Stamen 
late lanceolatum basi flavum pubescens in regione antherae 
stramineum, apicem versus attenuatum, badium, obtusius- 
culum v. breviter acuminatum, 5—6 cm longum, in regione 
antherae IV 2 cm longa. Anthera circ. 1 cm longa. Stigma 
semiorbiculatum postice appendice breviore bidentato or¬ 
natum, margine papilloso-pubescens, 3—5 ram latum. 

Inter Costum Malortieanum et (7. 'pictum ponendus; 
huic valde affinis sed foliis subglabris, petalis involutis la¬ 
tioribus, stamine apice angustiore (nec rotundato-obtuso) 
et praesertim labelli lobo intermedio angusto protracto apice 
tripartito recedit. A Costo Malortieano foliis aliisque omnino 
diversus. 

Planta, verisimiliter a cl. Liebmanno e Mexico domum 
relata, nondum descripta multis annis abhinc Liebmanni 
cura depicta nunc primum, postquam in horto botanico 
Hauniensi aestate 1890 iterum floruit, publice juris facta. 

a. Petalae; b. Labellum; c. Stamen; d. Stylus. (Omnes figurae 
ad V 2 reductae. 


Brachychilum Horsfieldii (R. Br.) 0. G. P. 

(Tab. XVII.) 

Syn: Hedychium (Brachychilum) Horsfieldii R. Br. M. S., Wallich in 
Journal of Bot. V., 1853 pag. 376. 

Inflorescentia pauciflora, labello brevissimo, latiore quam 
longo, retuso marginibus deflexis, filamento brevi, crasso, 
stigmate apice bilabiato, labio inferiori multo longiore > ro¬ 
tundato, superiore emarginato. 

Planta glabra caule f. 2 / 3 m alto basi tumido radices 
carnosos emittente foliis distichis late lanceolatis sensim 
attenuatis apice incurvis supra laete subtus pallide viridibus; 
ochrea 1 cm longa. Inflorescentia pauciflora bracteis viridi¬ 
bus nitidis, margine hyalinis, late lanceolatis, apiculatis, 
4 cm longis; ad basin floris prophyllum 2 x / 2 cm longum, hy¬ 
alinum. Flos totus 1 cm longus. Calyx 40—45 mm longus 
anguste tubulosus apicem versus subinflatus, oblique fissus 

nec dentatus, albo-virescens. Tubus corollae gracillimus 
«calyce f. duplo longior, subcurvatus, inferne stramineus 
superne cum petalis late lanceolatis, apice contractis hori- 
.zontaliter patentibus, 2 cm longis, acutis, tortis citrinus. 
Labellum brevissimum latius quam longum, retusum margi¬ 
nibus deflexis, album, 5 mm latum, punctatum. Alae petala 
altitudine aequantes, ovato-ellipticae, rotundato-obtusae, ca- 
viusculae. Filamentum breve, luteum, apice curvatum, an- 
theram 7 mm longam aequans. Stigma apice bilabiatum, 
labio inferiore longiore rotundato superiore emarginato 
marginibus sursum spectantibus. Ovarium cylindricum viride 
glaberrimum 7 mm longum, 3 mm crassum. Fructus capsu¬ 
laris trivalvis valvibus intus miniatis. Semina ellipsoidea 
arillo purpureo circumdata. 

Sub nomine falso Benealmiae calcaratae Andr. ex horto 
Leydensi missa in calidariis horti botanici Hauniensis 
aestate 1891 haec planta copiose floruit. Non dubito, quin 
cum planta a cl. Horsfieldio ineunte hoc saeculo in monte 
Trahu Javae lecta ad celeb. Jos. Banks missa congruat, et 
mihi persuasum est, eum typum generis ab Hedychio di¬ 
versi existimandum esse tanto magis quam ili. Bentham 
dicit: Species vix congener videtur (Gen. pl. pag. 643). 

Brachychilum n. gen. 

Brachychilum R, Br., sectio generis Hedyachii. 

Spica in caule foliato terminalis bracteis laxe imbri¬ 
catis. Alae erectae. Labellum brevissimum, latius quam 
longum. Filamentum breve, antheram fere aequans. Stigma 
bilabiatum labio inferiore protracto. Fructus et semina ut 
in Hedychio., — Genus monotypum Hedychio affine, in Java 
endemicum.. 

1. Flos totus (mago, nat); 2. Petalum; 3. Ala; 4. Labellum (ex- 
plan.); 5. Stamen; 6. Stigma a tergo visum; 8. Pars inflorescentiae 
in statu fructifero; 9. Semina cohaerentia; 10. Ovarium transversa- 
liter sectum; 11. Semen cum arillo. 

Ischnosiphon pruinosus (X G. P. n. sp. 

(Tab. XVIIL) 

Foliis glaberrimis elongato-ovatis acuminatis acumine 
valde obliquo, annulo inter petiolum pilis flavescentibus ob¬ 
sito, spicis subcomplanatis, acutis, bracteis margine albo- 
pruinosis distichis. 

Folia basalia rigida, longe petiolata petiolo per maxi¬ 
mam longitudinem vaginato inferne viridi pilis rigidioribus 
patentibus longioribus, superne badio pilis brevioribus ad- 
pressis omnibus flavescentibus obsito, inter vaginam et ar¬ 
ticulum subtus et ad latera barbato, supra linea pilorum 
flava usque ad articulum producta instructo. Vagina sub- 
compressa margine hirsuta ceterum pubescens, viridis, albo- 
pruinosa, margine apiceque rubescens. Articulus a petiolo- 
annulo prominente flavo-hirsuto supra serie tenuissima pi¬ 
lorum usque ad laminam producta separatus. Lamina glabra,, 
ad costam mediam breviter hirsuta, praesertim in superficie 
superiore ad margines costae pilis sparsissimis longioribus 
obsita, 4—5 cm longa, infra medium usque 2 :cm lata, elon- 
gato-ovata, apicem versus et basi inaequilatera, acuminata 
acumine gracili valde obliquo, glaberrima, supra atro viridis 
subsericea costa media laete viridi, subtus pulcherrime vi¬ 
nosa. Pedunculus inflorescentiae folio frondoso basalibus 
simili suffultus glaberrimus compressus basi prophyllo lan- 
ceolato acute bicarinato glabro viridi apice rubescente in¬ 
structus. Rachis inflorescentiae inferne convexo-concava 
superne compressa lateribus concavis bracteis omnino ab¬ 
scondita glabra. Inflorescentia spicis 1—5 composita. Spicae 
subcomplanatae acutae 8—12 cm longae, iy 2 cm latae, infima 
pedunculata, ceterae sessiles bracteis rigidis laete viridibus, 
infima anguste purpureo-marginata, ceteris margine albo- 
pruinoso 3 mm lato, flores binos foventibus. Sepala lance- 
olata acuta. Tubus corollae mediocriter elongatus. Petala 
elongato-ovata acuta margine subinvoluta pallide flavescen¬ 
tia. Staminodium externum obovato-orbiculatum plicatulnm 
lividum ad inargimen anteriorem inferne lilacinum circ. 
1 cm latum. Staminodium callosum multo minus, late lan- 

«ceolatum subinvolutum, apice rotundatum, pulchre venosum 
albo flavescens margine supremo lilacino. Staminodium 
cucullatum callosum aequans, albo-flavescens, apice luteum 
auricula involuta horizontali. Appendix staminis fertilis 
angustissimus antheram longitudine et latidudine fere ae¬ 
quans. Ovarium uniloculatum monospermum album gla¬ 
brum apicem versus pilosum 4 mm longum, 2 mm latum. 

Ex horto Berolinensi sub nomine Marantae pruinosae 
missa. In Gartenflora XXVII, breviter sub nomine Maran¬ 
tae pruinosae h. BulL (Syn. M. porphyrocaulis h. Bull) com¬ 
memorata est, sed quum non floruerat ad genus suum 
referri non potuerat nec postea discripta est. Patria ignota. 

1. Flos totus (magn. nat.); 2. Sepalum; 3. Ovarium et corolla; 
4. Labellum; 5. Staminodium callosum cum stamine; 6. Staminodium 
<cucullatum; 7. Stylus; 8. Ovarium transversaliter sectum. 

